Moaña

Moaña község Spanyolországban, Galiciában, Pontevedra tartományban. O Morrazo comarca (járás) négy községe közül az egyik, Bueu, Cangas és Marín községek mellett. Földrajza Fekvése Az Atlanti-óceán partján, a Vigói-öbölben, Vigóval szemben, a Faro hegy lábánál, a Morrazo-félszigeten található. Éghajlata Moaña éghajlata óceáni éghajlat, amelyre sok csapadék és alacsony évi hőingás jellemző. Története A félsziget, amelyen a község található már évezredek óta emberi lakosság otthona volt. Régészek i.e. 3000-ből származó nyílhegyeket, fejszéket és harangedényeket fedeztek fel. Az első lakosok feltehetően délről, a mai Portugália területéről vándoroltak a mai község helyszínére. A morrazoi leletek felfedezése fontos volt az őskori Galicia kutatásában, hiszen először találtak települések nyomaira, amelyeket összeköttetésbe hozhatták a már korábban felfedezett falfestményekkel. Később, a vaskorban, megjelentek az észak-ibériai keltákra jellemző, castronak nevezett kezdetleges földvárak. Ezeket a védelmi építményeket később a Római Birodalom is felhasználta. A népvándorláskorban a helyi kelta népekhez csatlakoztak a germán vizigótok és szvébek, akik a középkor kezdetére saját királyságokat alapítottak és kereszténységre tértek és ebben az időszakban alakultak ki az egyházmegyeék és parókiák; a középkorra Moaña területe egyházi föld lett. Már 570-ben említik O Morrazo területét, mint közigazgatási területet, ami Iria Flvia és Santiago de Compostela püspökségeihez tartozott. A 7. században normannok támadásai miatt elnéptelenedett a partvidék és megszűnt a helyi halászat, ami már a római kor óta folyt a térségben. Ez a népességi és gazdasági hanyatlás a 12. századik tartott, amikor is Gelmírez érsek megszervezte a partvonal védelmét. Ez lehetővé tette ismét a népességnövekedést és a gazdasági fejlődést. Ekkoriban épült két templom is Moañában: a Szent Márton és Szent János templomok. A legkiemelkedőbb történelmi esemény, amiben Moaña részt vett és a közvetlen közelében zajlott, az a Vigoi-öböl csatája 1702. október 23-án amikor a spanyol örökösödési háború folyamán az angol és holland szövetséges flotta vereséget mért a francia-spanyol hajókra. 100 évvel később, 1809-ben moañai felkelők részt vettek a spanyol függetlenségi háborúban. A 19. század elején a parlamenti rendszer kezdetével kialakult a község választási rendszere is. 1813-ban létrejön Moaña városi tanácsa, de azt VII. Ferdinánd abszolutista uralkodása alatt feloszlatták. 1836. november 30-áig kellett várni ahhoz, hogy a területen új közigazgatás alakuljon ki és újraalapuljon a városi tanács. Ebben az időszakban a helység egyre inkább a vízpart irányába épült, ami a fő bevételét jelentette. A móló és az infrastruktúra kiépítése során jelentős urbanizáció ment végbe. ennek következtében a 20. század első felében, Második Köztársaság során erősek voltak a (elsősorban halászati) szakszervezetek, amivel a Munka Nemzeti Konföderációja (CNT) is képviseltette magát. A polgárháborút követően a megtorlások miatt sokan emigráltak az Egyesült Államokba és Európa más országaiba. Turizmus Fontos idegenforgalmi hely, kihasználja a Cangas által vonzott turizmust. A parton sok strand található. Kagylókat, osztrigákat és más fajokat is tenyésztenek. Ideális hely a gyakorló tengeri sporttevékenységekhez. Moañában jelentős kulturális élet van, amelynek csúcspontjai a Morrazói Interkelta Fesztivál, a karneválhét és számos más helyi ünnep. A daimoi és fragai golfpályák sok turistát szórakoztatnak. Sport A legnépszerűbb sport az az evezés. Két egyesület, a meirai S.D. Samertolameu és az S.D. Tirán versenyeznek a legmagasabb kategóriákban. Testvérvárosai San Martín de Trevejo, Spanyolország Híres emberek Casto Méndez Núñez, spanyol altengernagy Santiago Castroviejo, botanikus Xil Ríos, énekes Celso Parada Fernández, színész Xose Manuel Budiño, Rapper és a híres galíciai zenész Iván Costa Blanco, zenész (dudás) Anxo Lorenzo, zenész (dudás) Xavier Blanco, zenész Jonathan Aspas, labdarúgó Iago Aspas, labdarúgó Dani Rivas, motorversenyző Népesség A település lakosságának változását az alábbi diagram mutatja: Politika és önkormányzat Parókiák Moañához öt parroquia (spanyol vallási-közigazgatási egység) tartozik: San Pedro de Domaio (Szent János templomhoz) Santa Eulalia de Meira (Szent Eulalia templomhoz) San Martiño de Moaña (Szent Márton templomhoz) Virxe do Carme de Moaña (Kármel-hegyi Miasszonyunk templomhoz) San Xuán de Tirán (Szent János templomhoz) Fordítás Ez a szócikk részben vagy egészben a Moaña című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Jegyzetek